14/07/2020 | Administración LocalMunicipal
A Coruña
Rehabilitación e Vivenda
Modificación da Instrución para establecer o procedemento de asignación de vivendas municipais no marco do proceso de acceso a un hábitat digno das persoas habitantes dos asentamentos precarios na Coruña

Asunto: modificación da Instrución para establecer o procedemento de asignación de vivendas municipais no marco do proceso de acceso a un hábitat digno das persoas habitantes dos asentamentos precarios na Coruña aprobada pola resolución 2355/2017 de 22/02/2017 do concelleiro de Rexeneración Urbana, Dereito á Vivenda, e Mobilidade Sostible. RESOLUCIÓN Visto o Decreto 993/2020 de 04/03/2020 desta alcaldía pola que se delega expresamente na concellería delegada en materia de Igualdade, Benestar Social e Participación as atribucións relativas ao Plan de acceso a un hábitat digno. Tendo en conta a resolución 2355/2017 de 22/02/2017 do concelleiro de Rexeneración Urbana, Dereito á Vivenda e Mobilidade Sostible, pola que se aproba a Instrución para establecer o procedemento de asignación de vivendas municipais no marco do proceso de acceso a un hábitat digno das persoas habitantes dos asentamentos precarios na Coruña, se dispón a súa publicación e se constitúe a Comisión de Apoio á Implementación do PaHD publicada no BOP núm.43 de 3/03/2017. Vista a resolución 1864/2019 de 12/02/2019 do concelleiro de Rexeneración Urbana, Dereito á Vivenda e Mobilidade Sostible, pola que se nomean as persoas integrantes da devandita comisión. Visto o informe - proposta que obra no expediente asinado pola xefa de servizo de Acción Social e a concelleira delegada de Igualdade, Benestar Social e Participación, e polo xefe de servizo de Rehabilitación e Vivenda e o concelleiro de Urbanismo, Vivenda, Infraestruturas e Mobilidade sobre a necesidade de modificar os apartados II.1.2.º y 3.º, e os apartados III.1. y 5.1 da Instrución para establecer o procedemento de asignación de vivendas municipais no marco do do proceso de acceso a un hábitat digno das persoas habitantes dos asentamentos precarios na Coruña, se dispón a súa publicación e se constitúe a Comisión de Apoio á Implementación do PaHD, aprobada pola resolución 2355/2017 de 22/02/2017 do concelleiro de Urbanismo e Rexeneración de Vivenda. Con base na delegación conferida por acordo da Xunta de Goberno local de 28/06/2019 (BOP n.º 124, do 03/07/2019), RESOLVO: Primeiro. –Modificar os apartados II.1.2.º y 3.º da Instrución para establecer o procedemento de asignación de vivendas municipais no marco do proceso de acceso a un hábitat digno das persoas habitantes dos asentamentos precarios na Coruña, se dispón a súa publicación e se constitúe a Comisión de Apoio á Implementación do PaHD, aprobada pola resolución 2355/2017 de 22/02/2017 do concelleiro de Urbanismo e Rexeneración de Vivenda, que quedarán redactados como segue: II.–UNIDADES DE CONVIVENCIA PARTICIPANTES E REQUISITOS DE ACCESO A UNHA VIVENDA MUNICIPAL.1. A Unidade de Convivencia que pretenda participar no proceso de acceso e ser adxudicataria dunha vivenda municipal deberá cumprir os seguintes requisitos: (…….) 2.º) Estar incluída no ámbito de intervención do PaHD que se defina para cada anualidade pola persoa responsable da Área de Igualdade, Benestar Social e Participación no marco do PaHD. Para a definición dos ámbitos de intervención, anualmente realizarase unha valoración da situación específica de cada asentamento a fin de priorizar as intervencións segundo as condicións do contexto físico de cada asentamento e os procesos asociados respecto do estado de salubridade e habitabilidade, nivel de illamento social e físico con respecto á contorna, urxencia do realoxo, etc.3.º) Estar incluída nos grupos de intervención prioritaria que se determinen para cada anualidade pola persoa responsable da Área Igualdade, Benestar Social e Participación, no marco do PaHD. Para a determinación dos grupos de intervención prioritaria, con carácter periódico establecerase unha clasificación das Unidades de Convivencia en grupos, en atención á situación de inseguridade xurídica e económica na que se atopen. (………) Segundo. –Modificar os apartados III.1 y 5.1 da Instrución para establecer o procedemento de asignación de vivendas municipais no marco do proceso de acceso a un hábitat digno das persoas habitantes dos asentamentos precarios na Coruña, se dispón a súa publicación e se constitúe a Comisión de Apoio á Implementación do PaHD, aprobada pola resolución 2355/2017 de 22/02/2017 do concelleiro de Urbanismo e Rexeneración de Vivenda, que quedarán redactados como segue: III. PROCEDEMENTO PARA O ACCESO A UNHA VIVIENDA MUNICIPAL.1. Inicio. O procedemento de asignación dunha vivenda municipal iniciarase de oficio, mediante resolución da persoa responsable da Área de Igualdade, Benestar Social e Participación, a proposta do equipo de traballo vinculado ao proceso de acceso a un hábitat digno, cando se teña constancia da existencia de Unidades de Convivencia que compren os requisitos de acceso establecidos no apartado II desta Instrución. (……….) 5. Medidas provisionais.1. Cando as circunstancias do caso o requiran e concorran especiais condicións de emerxencia social ou de calquera outra índole apreciadas pola CaIP no Itinerario Individualizado de Inclusión Habitacional-Social da Unidade de Convivencia, a persoa responsable da Área de Igualdade, Benestar Social e Participación a proposta da CaIP, poderá adoitar medidas provisionais para favorecer a ocupación inmediata de vivendas municipais baleiras. (……….) Terceiro. –Informar do contido deste decreto ás persoas responsables das concellarías de Urbanismo, Vivenda, Infraestruturas e Mobilidade e Igualdade, Benestar Social e Participación. Cuarto. –Dar conta deste decreto á Xunta de Goberno Local e ao Pleno da Corporación, así como ordear a súa publicación no Boletín Oficial da Provincia. A Coruña, 1 de xullo de 2020. O concelleiro de Urbanismo, Vivenda, Infraestructura e Mobilidade Juan Manuel Díaz Villoslada